Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: akkor hatályban lévő — a közoktatásról szóló 1993. évi LXXIX. törvény (a továbbiakban: Kot.) nem teszi lehetővé a
Paragraph Index: 382

akkor hatályban lévő — a közoktatásról szóló 1993. évi LXXIX. törvény (a továbbiakban: Kot.) nem teszi lehetővé a tanulmányok minősítése és értékelése elleni eljárás indítását. Az iskola igazgatójának határozata ellen a panaszos fellebbezést nyújtott be. A kérelmet Budapest Főváros főjegyzője bírálta el. Az általa hozott határozat helybenhagyta az iskola igazgatójának I. fokú döntését. A határozat tartalmazta azt is, hogy a döntés ellen keresetet lehet benyújtani a Pesti Központi Kerületi Bíróságnál. A panaszos ezzel a jogorvoslati lehetőséggel nem kívánt élni. Ezzel szemben több beadvánnyal fordult a Fővárosi Közigazgatási Hivatal vezetőjéhez, a Belügyminisztérium Önkormányzati és Településfejlesztési Főosztályához, a Fővárosi Főügyészséghez, a Legfőbb Ügyészséghez, valamint a legfőbb ügyészhez. A megkeresett szervek mindegyike kimerítő részletességgel válaszolt a hozzá intézett beadványokra. Megállapították, hogy a Kot. 1996 júliusában hatályos 83. § (2) bekezdése szerint „a tanuló, a szülő, az óvoda, az iskola, a kollégium döntése vagy intézkedése, illetve intézkedésének elmulasztás ellen — a közléstől, ennek hiányában a tudomására jutásától számított tizenöt napon belül — a gyermek, tanuló érdekében eljárást indíthat, kivéve a magatartás, a szorgalom, valamint a tanulmányok értékelését és minősítését”. Ezen a helyzeten csak 1996. szeptember

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes